
                         GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                                Rudeš

KLASA: 026-02/21-002/863
URBROJ: 251-06-11-1607-21-8
Zagreb, 25. lipnja 2021.

Z A P I S N I K

s  konstituirajuće sjednice Vijeća Mjesnog odbora Rudeš, održane dana 25. lipnja 2021. (petak) s početkom u 12.00 sati, u dvorani 214, Područni ured Trešnjevka, Park Stara Trešnjevka 2.

Nazočni članovi Vijeća Mjesnog odbora:  Andro Krpan, Lovro Belina, Dragica Bilić, Tea Cerčić, Ivan Grubišić, Dario Oršić, Mislav Pervan, Željko Smode, Tomislav Stojak.

Vijeće Gradske četvrti Trešnjevka – sjever: predsjednik Roman Karaturović

Gradski ured za mjesnu samoupravu Područni odsjek Trešnjevka – sjever: Antonietta Gretić – voditeljica Područnog odsjeka, Daniela Urban, stručna referentica.

Voditeljica Antonietta Gretić, pozdravila je nazočne, čestitala članovima Vijeća na izbornim rezultatima te pozvala da odaju počast Domovini i minutom šutnje počast svim palim hrvatskim braniteljima i civilnim žrtvama Domovinskog rata.
Voditeljica Antonietta Gretić ističe da će konstituiranjem Vijeća Mjesnog odbora Rudeš započet rad četvrtog saziva ovoga Vijeća. Tijekom prethodnih dvanaest godina tri su saziva Vijeća utrla put onima koji danas stupaju na dužnost. Dodaje da su gradske četvrti i njihova vijeća u Gradu Zagrebu danas afirmirana i nezaobilazna činjenica i vrijednost.
Nadalje, ističe da je za konstituiranje Vijeća  Mjesnog odbora Rudeš potrebna  nazočnost većine od ukupno 9 članova  Vijeća. Evidentiranjem članova na ulazu utvrđeno je da je nazočno 9 članova Vijeća i da  su ispunjeni uvjeti za konstituiranje Vijeća Mjesnog odbora Rudeš.


Voditeljica predlaže 
D n e v n i   r e d :

             1.   Osnivanje i izbor članova Mandatnog povjerenstva,
	2.   Izvješće Mandatnog povjerenstva o provedenim izborima za članove Vijeća     
Mjesnog odbora Rudeš s prijedlogom za verifikaciju mandata članovima Vijeća -donošenje Zaključka,
             3.   Polaganje prisege članova Vijeća,
	4.   Izbor predsjednika Vijeća, 
	5.   Izbor potpredsjednika Vijeća, 
             6.   Pitanja i prijedlozi.



koji je JEDNOGLASNO prihvaćen.
	
Voditeljica dodaje da je u članku 50. stavku 3. Odluke o izborima članova vijeća gradskih četvrti i članova vijeća mjesnih odbora propisano da konstituirajućom sjednicom do izbora predsjednika vijeća predsjedava prvi izabrani član s kandidacijske liste koja je dobila najviše glasova. 
Na temelju uvida u službene rezultate izbora članova Vijeća Mjesnog odbora Rudeš konstatira  da je najviše glasova dobila kandidacijska lista: MOŽEMO!- POLITIČKA PLATFORMA  - ZAGREB JE NAŠ! NOVA LJEVICA – NL - ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH – ZA GRAD, te da je prvi izabrani član Vijeća na toj listi gospodin Andro Krpan. 
Prema tome, gospodin Andro Krpan nastavit će predsjedati sjednicom Vijeća Mjesnog odbora Rudeš.

Ad. 1. Osnivanje i izbor članova Mandatnog povjerenstva

Predsjedavajući Andro Krpan pozdravlja nazočne i konstatira da je radi nastavka daljnjeg rada u skladu s odredbama Poslovnika o radu Vijeća potrebno osnovati Mandatno povjerenstvo koje će izraditi izvješće o provedenim izborima za članove Vijeća Mjesnog odbora s prijedlogom za njihovu verifikaciju. Sukladno članku 6. Poslovnika o radu Vijeća Mandatno povjerenstvo bira se na prijedlog predsjedatelja, a ima predsjednika i dva člana.
Andro Krpan predlaže za predsjednicu Mandatnog povjerenstva Teu Cerčić, a za članove Daria Oršića  i Ivana Grubišića.
Predsjedavajući otvara raspravu o prijedlogu zaključka, istu zaključuje i stavlja na glasovanje prijedlog zaključka o osnivanju i izboru članova Mandatnog povjerenstva.

Vijeće Mjesnog odbora Rudeš JEDNOGLASNO je donijelo

Z A K LJ U Č A K
(u privitku zapisnika)

Andro Krpan  moli Mandatno povjerenstvo da se povuče i pripremi Izvješće o provedenim izborima za članove Vijeća Mjesnog odbora Rudeš s prijedlogom za verifikaciju mandata članovima Vijeća, te predlaže stanku od 5 minuta.

Ad. 2. Izvješće Mandatnog povjerenstva o provedenim izborima za članove Vijeća      Mjesnog odbora Rudeš s prijedlogom za verifikaciju mandata članovima Vijeća – donošenje Zaključka

Nakon stanke, predsjedavajući daje riječ predsjednici Mandatnog povjerenstva da pročita Izvješće. Tea Cerčić čita Izvješće.
Predsjedavajući otvara raspravu o Izvješću Mandatnog povjerenstva, zaključuje raspravu, te  predlaže donošenje  Zaključka o prihvaćanju Izvješća mandatnog povjerenstva o provedenim izborima za članove Vijeća Mjesnog odbora Rudeš i verifikaciji mandata članovima Vijeća, koji stavlja na glasovanje.
Vijeće Mjesnog odbora Rudeš  JEDNOGLASNO je donijelo 

Z A K LJ U Č A K
(u privitku zapisnika)

Ad. 3.  Polaganje prisege članova Vijeća

Predsjedavajući napominje članovima Vijeća da su verifikacijom mandata postali punopravni članovi Vijeća, te ih poziva da to potvrde davanjem prisege. Pročitala  je tekst prisege i zamolio je članove Vijeća da nakon poziva ustanu i izgovore riječ PRISEŽEM.
Nakon prisege  članovi Vijeća predali su potpisani tekst prisege djelatnicima Gradskog ureda za mjesnu samoupravu. 
Predsjedavajući je članovima Vijeća Mjesnog odbora, čiji su mandati verificirani, čestitao na izboru i zaželio im mnogo uspjeha u radu.

Ad. 4. Izbor predsjednika Vijeća 

Predsjedavajući ističe da sukladno članku 14. Poslovnika o radu Vijeća, Vijeće ima predsjednika koji se bira javno većinom glasova svih članova Vijeća, osim ako Vijeće ne odluči drugačije. Prema članku 15. Poslovnika o radu Vijeća prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.
Prijedlog kandidata za predsjednika Vijeća Mjesnog odbora Rudeš podnijeli su: Željko Smode, Tea Cerčić i Dario Oršić, koji predlažu Andru Krpana.    
Predsjedavajući pita ima li i drugih prijedloga, te utvrđuje da nema drugih prijedloga, te otvara raspravu i istu zaključuje.
Budući da su se odlučili za javno glasovanje, Andro Krpan podsjeća da je za izbor potrebna većina glasova svih članova Vijeća.
Predsjedavajući daje prijedlog na glasovanje.

Vijeće Mjesnog odbora Rudeš sa 6 glasova ZA  i 3 suzdržana glasa je donijelo 

Z A K LJ U Č A K
         (u privitku zapisnika)

Ad. 5. Izbor potpredsjednika Vijeća

Novoizabrani  predsjednik Andro Krpan ukratko se predstavlja i zahvaljuje  na ukazanom mu povjerenju izborom za predsjednika Vijeća. 
Napominje da se izbor potpredsjednika Vijeća obavlja na isti način kao i izbor predsjednika Vijeća, i pita ima li prijedloga.
Prijedlog kandidata za potpredsjednika Vijeća Mjesnog odbora Rudeš podnijeli su: Andro Krpan, Željko Smode i Tea Cerčić, koji predlažu Dragicu Bilić.
Predsjednik  pita ima li i drugih prijedloga, te utvrđuje da nema drugih prijedloga, te otvara raspravu, istu zaključuje.
Budući sa su se odlučili za javno glasovanje, Andro Krpan podsjeća da je za izbor potrebna većina glasova svih članova Vijeća.
Predsjednik daje prijedlog na glasovanje.

Vijeće Mjesnog odbora Rudeš JEDNOGLASNO  je donijelo 

Z A K LJ U Č A K
(u privitku zapisnika)
Ad.  6.  Razno

Predsjednik Vijeća Gradske četvrti Trešnjevka – sjever Roman Karaturović, čestitao je članovima Vijeća Mjesnog odbora Rudeš i poželio im uspjeh u radu u ovom mandatu.
Član Vijeća Tomislav Stojak se nada kvalitetnoj suradnji između Vijeća Mjesnog odbora Rudeš i Vijeća Gradske četvrti Trešnjevka – sjever i apelira na predsjednika Gradske četvrti da obrati veću pažnju na Mjesni odbor Rudeš.

Kako više nije bilo pitanja i prijedloga predsjednik je zaključio sjednicu.

Sjednica je završila u 12.30 sati.

     Zabilježila                                                                                          Predsjednik Mjesnog odbora
  Daniela Urban                                                                                                        Rudeš
                                                                                                                                                                                                                                           
[bookmark: _GoBack] 				                                                                       Andro Krpan, v.r.

